**Kralj Ban od Benoica** (Bane, Bans, Bando, Bano, Liban, Pant) bio je jedan od likova iz legende o Kralju Arthuru.

Ban i njegov brat Bors bili su francuski kraljevi, sinovi kralja Lancelota, oženjeni sestrama Elaine i Evaine.
Ban je bio otac Lancelota od jezera i Hectora de Marisa.

Ban i Bors bili su dva glavna saveznika Kralja Arthura, u vrijeme dok je ratovao protiv pobunjenih kraljeva na samom početku svoje vladavine. Oni su mu u velikoj mjeri pomogli da pobijedi u Bitci kod Bedegraina vojsku prvog pobunjeničkog saveza. Nakon te pobjede Ban i Bors vratili su se u svoje kraljevine. Na putu u domovinu Ban je začeo svog vanbračnog sina Hector de Maris sa Agravadainom ženom.

Banovo kraljevstvo Benoic nalazilo se na kontinentu, u zamjenu za pruženu pomoć Arthur je Banu i Borsu trebao pomoći protiv njihova neprijatelja franačkog kralja Claudasa. Međutim im Arthur nije uspio vratiti uslugu i doći u Francusku na vrijeme. Bježeći sa svojom kraljicom Elaineom i njihovim djetetom Lancelotom, Ban se osvrnuo i vidio svoj zamak Trebes u plamenu, pa je umro (vjerojatno od srčanog napada). Elaine je potrčala pomoći mužu, i na nekoliko trenutaka ostavila malog Lancelota samog, pa ga je ugrabila i usvojila francuska Gospa od jezera Viviane. Nakon tog je Banova žena provela ostatak svog života u samostanu. Lancelot se kasnije vratio u očevo kraljevstvo i srušio s trona Claudasa.

Banova žena najčešće se u većini djela navodi pod imenom Elaine, iako se u francuskom srednjovjekovnom romanu *Fils du roi Constant* zove - Sabe, a njena kći Liban. Njihov sin Lancelot postao je Arthurov glavni vitez.

Banov lik se prvi put pojavljuje u epu *Lancelot, o Le Chevalier à la charrette* (Lanselot ili vitez s kolicima) Chrétien de Troyesa, tamo je opisan kao kralj zemlje zvane Gomeret. U kasnijim djelima iz francuskog Ciklusa vulgata o Lancelotu, kao i kod Thomasa Malorya opisuje se kao vladar Benoica u Francuskoj. Njegova genealogija po historiji Svetog grala može se pratiti sve do Nasciena, pratioca Josipa iz Arimateje.

Ban i njegov brat Bors su kao saveznici (ili podanici) Uthera Pendragona i njegova sina, pomogli Arthuru da odbije invaziju Sasa, uguši pobune brojnih britanskih vladara i pobjedi Rimljane. Zauzvrat su Pendragoni pomagali braći protiv njihova smrtnog neprijatelja, franačkog kralja Claudas iz Puste zemlje. U vrijeme dok se Ban borio sa Arthurom, začarao ga je čarobnjak Merlin tako da se zaljubio u kćer vlasnika zamka Fens Mares, iz te veze rodio se Hector de Maris.

Ulrich von Zatzikhoven u svom djelu *Lanzelet*, Bana zove - **Pant**, po njemu on je tiranin, kog sa trona skinu i ubiju vlastiti baroni.

Izvori
------

1. 1 2 3 4 5 6 7 8 9  „Ban" (engleski). Nightbringer. Arhivirano iz originala na datum 2017-10-26. Pristupljeno 04. 11. 2017.

Vanjske veze
------------

* *Ban* na portalu Nightbringer Arhivirano 2017-10-26 na Wayback Machine-u (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |

King Ban